CELEX: E2007C0154
Language: et
Date: 2007-05-03 00:00:00
Title: EFTA järelevalveameti otsus nr 154/07/COL, 3. mai 2007 , millega kuuekümne kolmandat korda muudetakse riigiabi käsitlevaid menetlus- ja sisulisi eeskirju

19.3.2009   
            
            
               ET
            
            
               Euroopa Liidu Teataja
            
            
               L 73/23
            
         EFTA JÄRELEVALVEAMETI OTSUS
   
   nr 154/07/COL,
   3. mai 2007,
   millega kuuekümne kolmandat korda muudetakse riigiabi käsitlevaid menetlus- ja sisulisi eeskirju
   EFTA JÄRELEVALVEAMET, (1)
   
   VÕTTES ARVESSE Euroopa Majanduspiirkonna lepingut, (2) eriti selle artikleid 61–63 ja protokolli nr 26,
   VÕTTES ARVESSE EFTA riikide vahelist järelevalveameti ja kohtu asutamist käsitlevat lepingut, (3) eriti selle artiklit 24 ja artikli 5 lõike 2 punkti b,
   ARVESTADES, et järelevalve- ja kohtulepingu artikli 24 kohaselt jõustab järelevalveamet EMP lepingu riigiabi käsitlevad sätted,
   ARVESTADES, et järelevalve- ja kohtulepingu artikli 5 lõike 2 punkti b kohaselt avaldab järelevalveamet teateid või suuniseid küsimuste kohta, mida EMP leping käsitleb, kui see on sätestatud kõnealuses lepingus või järelevalve- ja kohtulepingus või kui järelevalveamet seda vajalikuks peab,
   MEENUTADES riigiabi käsitlevaid menetlus- ja sisulisi eeskirju, mille järelevalveamet kiitis heaks 19. jaanuaril 1994, (4)
   
   ARVESTADES, et riigiabi suuniste 9. peatükk „Otsuste avaldamine” on muutunud tarbetuks seoses järelevalve- ja kohtulepingu protokolli nr 3 muutmisega, (5)
   
   ARVESTADES, et seoses järelevalveameti otsuse nr 195/04/COL (6) vastuvõtmisega on järgmised riigiabi menetluseeskirjad muutunud olemasoleva riigiabi ja uue abi andmise kavade hindamisel tarbetuks:
   
               —
            
            
               riigiabi suuniste 11. peatükk „Kiirendatud läbivaatamismenetluse kohaldamise kriteeriumid”;
            
         
               —
            
            
               riigiabi suuniste 13. peatükk „Eeskirjad, mida kohaldatakse eri otstarbeks antud abi kumuleerumisel”;
            
         
               —
            
            
               riigiabi suuniste I lisa „Kontrollnimekiri teabe kohta, mis tuleb riigiabi teatistes EFTA järelevalveametile esitada”; (7)
               
            
         
               —
            
            
               riigiabi suuniste II lisa „Kiirendatud läbivaatamismenetlusest teatamine”;
            
         
               —
            
            
               riigiabi suuniste III lisa „Üksikasjaliku aastaaruande vorm”;
            
         
               —
            
            
               riigiabi suuniste IV lisa „Lihtsustatud aastaaruande vorm”;
            
         
               —
            
            
               riigiabi suuniste XIII lisa „Standardne teatamisvorm, lähtudes mitut valdkonda hõlmavast raamprogrammist regionaalabi andmiseks ulatuslikele investeerimisprojektidele”; (8)
               
            
         
               —
            
            
               riigiabi suuniste XIV lisa „Ümberkorraldusteks antud üksiktoetustest teatamise vorm”;
            
         
               —
            
            
               riigiabi suuniste XV lisa „Päästmisabist teatamise vorm”;
            
         
               —
            
            
               riigiabi suuniste XVI lisa „Lisateave, mis tuleb üldjuhul esitada, kui teatatakse järelevalve- ja kohtulepingu protokolli nr 3 artikli 1 lõike 3 kohasest riigiabi andmisest keskkonnakaitsele”,
            
         ARVESTADES, et pärast uute piirkondliku abi suuniste vastuvõtmist järelevalveameti otsusega nr 85/06/COL (9) on järgmised riigiabi suuniste peatükid muutunud uue abi andmise kavade hindamisel tarbetuks:
   
               —
            
            
               riigiabi suuniste 25. peatükk „Piirkondlik riigiabi”;
            
         
               —
            
            
               riigiabi suuniste peatükk 25A „Piirkondliku riigiabi suuniste läbivaatamine ja nende kohaldamine alates 1. jaanuarist 2007”;
            
         
               —
            
            
               riigiabi suuniste peatükk 26A „Mitut valdkonda hõlmav raamprogramm regionaalabi andmiseks ulatuslikele investeerimisprojektidele”, inkorporeeritud uutesse piirkondliku abi suunistesse;
            
         
               —
            
            
               riigiabi suuniste X lisa „Investeerimisabi netoekvivalent”;
            
         
               —
            
            
               riigiabi suuniste XI lisa „Täiendavate transpordikulude hüvitamiseks antav abi piirkondades, kus rahvastikutiheduse kriteeriumide alusel tohib teha artikli 61 lõike 3 punkti c kohast erandit”;
            
         
               —
            
            
               riigiabi suuniste XII lisa „Meetod EMP lepingu artikli 61 lõike 3 punkti c kohase erandiga hõlmatud elanikkonna maksimaalse taseme kindlaksmääramiseks”,
            
         ARVESTADES, et järgmisi riigiabi sisulisi sätteid tuleb muuta: (10)
   
   
               —
            
            
               peatükk 10A „Riigiabi ja riskikapital” on järelevalveameti otsusega nr 313/06/COL (11) asendatud peatükiga 10B „Väikestesse ja keskmise suurusega ettevõtetesse tehtavatele riskikapitaliinvesteeringutele antav riigiabi”;
            
         
               —
            
            
               riigiabi suuniste peatükk 24 „Mitte-ESTÜ terasetööstustele antav abi” on muutunud tarbetuks seoses järelevalveameti otsuse nr 263/02/COL (12) vastuvõtmisega, millega lisati peatükk 26A „Mitut valdkonda hõlmav raamprogramm piirkondliku abi andmiseks ulatuslikele investeerimisprojektidele”;
            
         
               —
            
            
               riigiabi suuniste peatükk 29 „Üldinvesteeringute abikavad” (13) oli asjakohane ainult EMP lepingu vastuvõtmisel;
            
         
               —
            
            
               riigiabi suuniste V lisa „Abi, mida tohib anda VKEdele nende suuruse ja asukoha lõikes” on vananenud ja seda enam ei kohaldata,
            
         ARVESTADES, et riigiabi suuniste muutmise käigus on soovitatav inkorporeerida suunistesse Euroopa Ühenduste Komisjoni teatis kohaldatavate eeskirjade kindlaksmääramise kohta õigusvastase riigiabi hindamiseks (14) vaatamata sellele, et järelevalveamet on kõnealusele teatisele juba mitme juhtumi puhul viidanud,
   ARVESTADES, et kõnealune teatis on oluline ka Euroopa Majanduspiirkonna jaoks,
   ARVESTADES, et EMP riigiabi eeskirjade ühtne kohaldamine tuleb tagada kogu Euroopa Majanduspiirkonnas,
   ARVESTADES, et EMP lepingu XV lisa lõpus oleva peatüki „ÜLDIST” punkti II kohaselt peab järelevalveamet pärast Euroopa Komisjoniga konsulteerimist vastu võtma Euroopa Komisjoni poolt vastu võetud õigusaktidega kooskõlas olevaid õigusakte,
   olles konsulteerinud Euroopa Komisjoniga,
   MEENUTADES, et järelevalveamet on kõnealuses küsimuses konsulteerinud EFTA riikide Islandi, Liechtensteini ja Norraga 29. märtsil 2007,
   ON VASTU VÕTNUD KÄESOLEVA OTSUSE:
   Artikkel 1
   Riigiabi suuniseid muudetakse, jättes välja peatükid 9, 10A, 11, 13, 24, 25, 25A, 26A ja 29 ning lisad I–V (välja arvatud I lisas III osa „Kaebused”) ja lisad X–XVI.
   I lisa III osa ning lisad VIII ja IX inkorporeeritakse riigiabi suuniste kaebuste peatüki (väidetava ebaseadusliku abi kohta kaebuste esitamise vorm) teksti lõppu, riigiabi meretranspordile käsitlevasse peatükki ja lühiajalist ekspordikrediidikindlustust käsitlevasse peatükki.
   Käesoleva otsuse I lisas loetletakse kõik peatükid ja lisad, mis jäetakse välja.
   Artikkel 2
   Lisaks muudetakse riigiabi suuniseid, lisades uue peatüki kohaldatavate eeskirjade kohta õigusvastase riigiabi hindamiseks. Uus peatükk sisaldub käesoleva otsuse II lisas.
   Artikkel 3
   Riigiabi suuniste peatükke ei nummerdata. Riigiabi suuniste uus struktuur on esitatud teavitamise eesmärgil käesoleva otsuse III lisas.
   Riigiabi suuniste teksti ajakohastatakse samuti vastavalt. Kui osutatakse olemasolevate peatükkide ristviidetele, ei viidata peatüki numbrile, vaid suuniste pealkirjale. Ristviidete puhul peatükkidele, mis on välja jäetud, jäetakse endise peatüki number alles. (15)
   
   Artikkel 4
   EFTA riike teavitatakse käesolevast otsusest kirjaga, lisades otsuse ja selle lisade koopia.
   Artikkel 5
   Euroopa Komisjoni teavitatakse käesolevast otsusest kooskõlas EMP lepingu protokolli nr 27 punktiga d ja talle edastatakse otsuse ja selle lisade koopia.
   Artikkel 6
   Käesolev otsus avaldatakse Euroopa Liidu Teataja EMP osas ja EMP kaasandes.
   Artikkel 7
   Ainult ingliskeelne tekst on autentne.
   
      Brüssel, 3. mai 2007
      
         
            EFTA järelevalveameti nimel
         
         
            president
         
         Bjørn T. GRYDELAND
         
         
            kolleegiumi liige
         
         Kurt JAEGER
         
      
   
   
      (1)  Edaspidi „järelevalveamet”.
   
      (2)  Edaspidi „EMP leping”.
   
      (3)  Edaspidi „järelevalve- ja kohtuleping”.
   
      (4)  Järelevalveameti suunised EMP lepingu artiklite 61 ja 62 ning järelevalve- ja kohtulepingu protokolli nr 3 artikli 1 kohaldamise ja tõlgendamise kohta, mille EFTA järelevalveamet võttis vastu ja avaldas 19. jaanuaril 1994. Avaldatud väljaandes EÜT L 231, 3.9.1994, lk 1, ja EMP kaasandes nr 32, 3.9.1994. Kõnealuseid suuniseid on viimati muudetud 7. veebruari 2007. aasta otsusega nr 14/07/COL, seni avaldamata. Edaspidi „riigiabi suunised”. Riigiabi suunised on kättesaadavad järelevalveameti veebilehel.
   
      (5)  EFTA riikide vaheline leping protokolli nr 3 muutmiseks, alla kirjutatud 10. detsembril 2001 (jõustumise kuupäev: 28. august 2003).
   
      (6)  14. juuli 2004. aasta otsus nr 195/04/COL EFTA riikide vahelist järelevalveameti ja kohtu asutamist käsitleva lepingu protokolli nr 3 II osa artikli 27 kohaste rakendussätete kohta (ELT L 139, 25.5.2006, lk 37).
   
      (7)  Välja arvatud III osa, mis sisaldab kaebuse vormi.
   
      (8)  Piirkondliku abi uued teatamisvormid võeti vastu järelevalveameti 13. detsembri 2006. aasta otsusega nr 387/06/COL, millega muudetakse EFTA järelevalveameti otsust nr 195/04/COL EFTA riikide vahelise järelevalveameti ja kohtu asutamise lepingu protokolli nr 3 II osa artiklis 27 osutatud rakendussätete kohta seoses riigiabist teatamise standardvormidega, seni Euroopa Liidu Teataja EMP osas ja EMP kaasandes veel avaldamata.
   
      (9)  EFTA järelevalveameti 6. aprilli 2006. aasta otsus, millega viiekümne kuuendat korda muudetakse riigiabi käsitlevaid menetlus- ja sisulisi eeskirju, lisades uue peatüki 25.B „Piirkondlik riigiabi aastatel 2007–2013”, seni avaldamata. Saadaval järelevalveameti veebilehel.
   
      (10)  Uute abikavade hindamisel ei ole need eeskirjad enam kohaldatavad.
   
      (11)  EFTA järelevalveameti otsus nr 313/06/COL, millega viiekümne üheksandat korda muudetakse riigiabi käsitlevaid menetlus- ja sisulisi eeskirju, lisades uue peatüki 10.B: „Väikestesse ja keskmise suurusega ettevõtetesse tehtavatele riskikapitaliinvesteeringutele antav riigiabi”, seni avaldamata. Saadaval järelevalveameti veebilehel.
   
      (12)  EFTA järelevalveameti 18. detsembri 2002. aasta otsus nr 263/02/COL, millega kolmekümne kuuendat korda muudetakse riigiabi käsitlevaid menetlus- ja sisulisi eeskirju, lisades uue peatüki 26A: „Mitut valdkonda hõlmav raamprogramm regionaalabi andmiseks ulatuslikele investeerimisprojektidele” (ELT L 139, 25.5.2006, lk 8).
   
      (13)  Kõnealune peatükk on pärit 1994. aastast ning selles sätestatakse, et üldinvesteeringute abikavad ei ole EMP lepinguga kooskõlas. Kuigi EFTA riigid pidid EMP lepinguga kooskõla saavutama seoses nende kohustusega võtta kohaseid meetmeid, et tagada EMP lepingust (artikkel 3) tulenevate kohustuste täitmine, võivad siiski mõned EFTA riigid selliseid abikavasid veel kohaldada. Seega on selles sätestatud eeskirjad, mille kohaselt tuleb selliste abikavade kohaldamisest teavitada. Selles viidatakse osaliselt liikmesriikidele saadetud komisjoni 14. septembri 1979. aasta kirjale SG(79) D/10478, mis inkorporeeriti EMP lepingu lisa XV punkti 32.
   
      (14)  EÜT C 119, 22.5.2002, lk 22.
   
      (15)  Riigiabi suuniste konsolideeritud versioon on avaldatud järelevalveameti veebilehel: http://www.eftasurv.int/.
   
      I LISA
      A OSA –   PEATÜKID, MIS ON RIIGIABI SUUNISTEST VÄLJA JÄETUD
      
                  Pealkiri
               
               
                  Peatüki number
               
            
                  Otsuste avaldamine
               
               
                  9
               
            
                  Riigiabi ja riskikapital
               
               
                  10A (1)
                  
               
            
                  Kiirendatud läbivaatamismenetluse kohaldamise kriteeriumid
               
               
                  11
               
            
                  Eeskirjad, mida kohaldatakse eri otstarbeks antud abi kumuleerumisel
               
               
                  13
               
            
                  Mitte-ESTÜ terasetööstustele antav abi
               
               
                  24
               
            
                  Piirkondlik riigiabi
               
               
                  25 (1)
                  
               
            
                  Piirkondliku riigiabi suuniste läbivaatamine ja nende kohaldamine alates 1. jaanuarist 2007
               
               
                  25A (1)
                  
               
            
                  Mitut valdkonda hõlmav raamprogramm piirkondliku abi andmiseks ulatuslikele investeerimisprojektidele
               
               
                  26A (1)
                  
               
            
                  Üldinvesteeringute abikavad
               
               
                  29
               
            B OSA –   LISAD, MIS ON RIIGIABISUUNISTEST VÄLJA JÄETUD
      I–V lisa (välja arvatud I lisas III osa „Kaebused”) ja X–XVI lisad on välja jäetud.
      I lisa endine III osa, VIII ja IX lisa on inkorporeeritud riigiabi suuniste asjaomase peatüki teksti lõppu (kaebusi käsitlev peatükk – väidetava ebaseadusliku abi kohta kaebuste esitamise vorm, riigiabi meretranspordile käsitlev peatükk ja lühiajalist ekspordikrediidikindlustust käsitlev peatükk).
      
         (1)  Eespool nimetatud peatükid võivad olla asjakohased ebaseadusliku abi hindamisel ning seepärast on need järelevalveameti veebilehel endiselt kättesaadavad (väljajäetud peatükkide loetelu).
   
   
      II LISA
      RIIGIABI SUUNISTE UUS PEATÜKK
      KOHALDATAVAD EESKIRJAD ÕIGUSVASTASE RIIGIABI HINDAMISEKS
      Paljud EFTA järelevalveametis (edaspidi „järelevalveamet”) heaks kiidetud õigusaktid sisaldavad sätet, mille kohaselt ebaseaduslikku riigiabi ehk abi, mida on antud vastuolus järelevalve- ja kohtulepingu (1) protokolli nr 3 I osa artikli 1 lõikega 3, tuleb hinnata kooskõlas abi osutamise ajal kehtinud õigusaktide tekstidega. Selliselt tuleb näiteks toimida järelevalveameti suuniste peatüki puhul, mis käsitleb riigiabi andmist keskkonnakaitseks.
      Läbipaistvuse ja õiguskindluse tagamiseks teavitab järelevalveamet EFTA riike ja kolmandaid isikuid sellest, et ta on otsustanud jätkata sama põhimõtte kohaldamist kõigi õigusaktide puhul, milles osutatakse, kuidas järelevalveamet oma kaalutlusõigust riigiabi kokkusobivuse hindamisel EMP lepinguga kasutab. Seepärast tuleb järelevalveametil alati hinnata ebaseadusliku riigiabi kokkusobivust EMP lepinguga, lähtudes abi andmise ajal kehtinud õigusaktides sätestatud sisulistest kriteeriumidest.
      See ei piira erieeskirjade kohaldamist, mis sisalduvad järelevalveameti riigiabi suuniste peatükis raskustes olevate äriühingute päästmiseks ja ümberkorraldamiseks antava riigiabi kohta.
      See ei piira EMP lepingusse inkorporeeritud riigiabi käsitlevate õigusaktide tõlgendamist.
      
         (1)  EFTA riikide vaheline järelevalveameti ja kohtu asutamist käsitlev leping, lühidalt järelevalve- ja kohtuleping.
   
   
      III LISA
      RIIGIABI SUUNISTE UUS STRUKTUUR
      
                  Pealkiri
               
               
                  Endine peatükk
               
            
                  Muudatused
               
            
                  Sisukord
               
            I osa:   Eessõna
               
            
                  Sissejuhatus
               
               
                  1
               
            
                  Õiguslik alus ja üldsätted
               
               
                  2
               
            II osa:   Menetluseeskirjad
               
            
                  Kohaldatavad eeskirjad ebaseadusliku riigiabi hindamiseks
               
               
                   
               
            
                  Riigi kohtute ja EFTA järelevalveameti vaheline koostöö riigiabi valdkonnas
               
               
                  9A
               
            
                  Kaebused – vorm kaebuste esitamiseks väidetava ebaseadusliku riigiabi korral
               
               
                  9B
               
            
                  Ametisaladus riigiabi otsustes
               
               
                  9C
               
            III osa:   Horisontaalse abi eeskirjad
               
            
                  Abi mikro-, väikestele ja keskmise suurusega ettevõtetele (VKEd)
               
               
                  10
               
            
                  Piirkondlik riigiabi 2007–2013
               
               
                  25B
               
            
                  Väikestesse ja keskmise suurusega ettevõtetesse tehtavatele riskikapitaliinvesteeringutele antav riigiabi
               
               
                  10B
               
            
                  Teadus- ja arendustegevuseks ning innovatsiooniks antav riigiabi
               
               
                  14
               
            
                  Keskkonnakaitseks antav riigiabi
               
               
                  15
               
            
                  Raskustes olevate ettevõtete päästmiseks ja ümberkorraldamiseks antav abi
               
               
                  16
               
            IV osa:   Sektorile eriomased eeskirjad
               
            
                  Luhtunud kuludega seotud riigiabi analüüsimise metoodika
               
               
                  21
               
            
                  Terasesektoris antav päästmis-ja ümberkorraldamisabi ning tegevuse lõpetamise abi
               
               
                  22
               
            
                  Abi meretranspordile
               
               
                  24A
               
            
                  Abi laevaehitusele
               
               
                  24B
               
            
                  Riigiabi eeskirjade kohaldamine avalik-õigusliku ringhäälingu suhtes
               
               
                  24C
               
            
                  Abi lennundussektorile
               
               
                  30
               
            
                  Lennujaamade rahastamine ja piirkondlikest lennujaamadest opereerivate lennuettevõtjate riiklik stardiabi
               
               
                  30A
               
            
                  Riigiabi, mida antakse laevaehitusele arenguabina arengumaal
               
               
                  31
               
            V osa:   Eriabi
               
            
                  Riiklikud tagatised
               
               
                  17
               
            
                  Lühiajaline ekspordikrediidikindlustus
               
               
                  17A
               
            
                  Riigiabieeskirjade kohaldamine äriühingute otseste maksude suhtes
               
               
                  17B
               
            
                  Ametiasutuste korraldatavas maa ja hoonete müügis sisalduvad riigiabi elemendid
               
               
                  18B
               
            VI osa:   Ettevõtete omandit käsitlevad eeskirjad, abi riigi osalusega äriühingutele ja üldist majandushuvi pakkuvatele teenustele
               
            
                  Riigiabi, mida antakse avalike teenuste eest makstava hüvitisena
               
               
                  18C
               
            
                  Riigi osalus
               
               
                  19
               
            
                  Riigiabisätete kohaldamine tootmissektori riigiettevõtetele
               
               
                  20
               
            VII osa:   Muu
               
            
                  Riikide vääringute ja euro vaheline ümberarvestuskurss
               
               
                  33
               
            
                  Ebaseaduslikult antud riigiabi tagasinõudmisel kohaldatavad viitemäärad, diskontomäärad ja intressimäärad
               
               
                  34